kardosdrur/scandi-wiki huggingface dataset:
Greenville (South Carolina)

Greenville er en by i Greenville County, South Carolina i USA. Greenville er sæde for Greenville County. Greenvilles indbyggertal er 61.397. Knox White har været byens borgmester siden 1995.

Historie
Greenville var oprindelig kendt som Pleasantburg, før navnet i 1831 blev ændret til Greenville, som måske stammer fra Nathanael Greene.

Greenville var en træningslejr for den amerikanske hær under 1. verdenskrig. Under 2. verdenskrig anlagde USA's luftvåben Donaldson Air Force Base i byen, hvilket var meget vigtigt for økonomien. Donaldson var militærbase indtil 1960'erne, hvor området blev givet til Greenville som en erhvervspark.

Geografi
Greenville har et areal på 68 km². Byen ligger omtrent lige langt fra Atlanta i Georgia og Charlotte i North Carolina. Byen ligger også tæt på bjergkæden Blue Ridge Mountains, som er en del af Appalacherne, samt Sassafras Mountain, det højeste bjerg i South Carolina.

Uddannelse
Greenvilles skoledistrikt hedder Greenville County School District, som er det største i Greenville County, med 14 high schools (gymnasier), 18 middle schools (mellemskoling og udskoling) og 50 elementary schools (indskolning og børnehave) i distriktet. Greenville er også hjemsted for South Carolina Governor's School for the Arts & Humanities, en kostskole for børn med kunsterisk talent.

Universiteter
Greenville er hjemsted for Greenville Technical College, et community college grundlagt i 1960. Greenville er også hjemsted for Furman University og Bob Jones University, som begge er kristne universiteter.

Referencer

Eksterne henvisninger 

 

Byer i South Carolina
Mauldin (Arkansas)

Mauldin er en spøgelsesby i Montgomery County, Arkansas.

Historie 
Mauldin var grundlagt af Billy Mauldin, der gav byen dette navn med hjælp fra Thomas Rosborough i 1918. Landsbyen var ejet af virksomheden "Rosboro", et træfældningsvirksomhed, indtil byen blev til en spøgelsesby efter 1940'erne.

Byer i Arkansas
Spøgelsesbyer
Mauldin (South Carolina)

Mauldin er en lille by i Greenville County, South Carolina. Mauldin har en befolkning på 15.224 mennesker.

Historie 
Den første person til at eje noget af området var Benjamin Griffith i 1784. Navnet af Mauldin kommer fra South Carolinas viceguvernør, W.L. Mauldin som nærmest, ved en tilfældighed, fordi at togstationen også hed det. Over tid blev hele området kaldt for Mauldin.

I den amerikanske borgerkrig forlod mange af Mauldins borgere byen for at kæmpe, hvilket førte at at byen virtuelt forsvandt. Desværre kom Mauldins befolkning sig først over den amerikanske borgerkrig da den endelig blev en by igen i 1960, efter 2. verdenskrig.

Geografi 
Mauldin har et areal på 22 km².

Økonomi 
Supermarkeden BI-LO tidligere havde sit hovedkvarter i Mauldin.

Uddannelse 
Mauldin High School er Mauldins eneste high school.

Byer i South Carolina
Norderheistedt

Norderheistedt er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen er beliggende i den nordlige del af Dithmarschen ved Landesstraße 239 mellem kommunerne Hennstedt og Süderheistedt.

Nabokommuner 
Nabokommuner er (med uret fra nord) kommunerne Wiemerstedt, Süderheistedt (Exklave Hägen), Linden, Barkenholm, Süderheistedt, Ostrohe og Weddingstedt (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Pahlen

Pahlen er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen er beliggende ca midtvejs mellem Heide og Rendsborg i den nordøstlige del af kreisen, hvor Ejderen danner kommunens nordgrænse til Kreis Nordfriesland.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Greenville County

Greenville County er et county i South Carolina i USA. Ifølge folketællingen i 2010, er indbyggertallet 451.225, som gør Greenville County til det mest folkerige i delstaten. Greenville Countys sæde er i Greenville.

Greenville County indgår i det statistiske storbyområde Greenville-Anderson-Mauldin, SC Metropolitan Statistical Area.

Geografi  
Ifølge United States Census Bureau er Greenville Countys samlede areal på 2.060 km², hvor af 2.030 km² er land og 25 km² (1,2 %) er vand.

Demografi  
Ifølge folketællingen i 2010 er der 451.225 indbyggere, 198.546 husstande og 201.997 familier i Greenville County. Befolkningstætheden er 186 personer pr. km².

Etnisk sammensætning:
 77,53 % hvide, 
 18,30 % afroamerikanere, 
 0,19 % indianere, 
 1,38 % asiater,
 0,05 % fra stillehavsøerne,
 1,42 % fra andre etniske grupper,
 1,14 % med to eller flere etniciteter

Referencer 

Counties i South Carolina
Philmont (New York)

Philmont er en landsby i Columbia County, New York. Philmont har en befolkning på 1.379 indbyggere.

Historie 
Philmont var tidligere kendt som "Factory Hill" ("Fabrikhøj" på dansk), på grund af en række af uldfabrikker. Landsbyen var indarbejdet i 1891. Navnet "Philmont" kommer fra George P. Philip, der byggede et reservoir til at lave vand til hans mølle i området.

Geografi 
Philmont har et areal på 3.18 km².

Rekreation 
High Falls Conservation Area er i Philmont. High Falls er Columbia Countys højeste vandfald,

Byer i New York
Max og Antonette

Max og Antonette er et kassettebånd fra 1988, og blev senere genudgivet som CD i 1999. Den blev lavet i samarbejde med Rådet for større færdselssikkerhed, og blev udgivet for Børnenes Trafikklub for at lære børn at færdes sikkert i trafikken. Historien handler om byrotten Antonette, der hjælper pindsvinet Max med at finde tilbage til sine forældre ude på landet.

Max og Antonette, er indtalt af Anne Marie Helger og Jørn Faurschou, og historien samt musikken er skrevet af Jan Irhøj og Thorstein Thomsen. Siden udgivelsen er det blevet udgivet i over 400.000 eksemplarer.

Handling 
Max er blevet væk fra sine forældre inde i byen, og kan ikke finde hjem. Senere nede i kloakken, møder han Antonette, som lover ham at hjælpe ham sikkert hjem igen. 

Undervejs kommer de to venner ud for lidt af hvert, hvor de færdes igennem byens trafikerede gader. Her møder de bl.a. en allike, som lærer dem om at færdes i trafikken.

Senere drømmer Max, at han møder et gurpeldyr, et fantasifoster som også lærer ham om trafikken. Efter Max er vågnet fortsætter de to venner. De ender til sidst ude på landet, hvor der ikke er så meget trafik. Her lærer Max Antonette, hvordan man begår sig i trafikken, når der ikke er fortov. Til sidst finder de Max' forældre i udkanten af skoven.

Sange 
 "Byens lyde"
 "Her er et fortov"
 "Derfor skal I se jer for"
 "Rød mand, grøn mand"
 "Gurpeldyret"
 "Langt ind til siden"
 "Farvelsang"

Se også 
 Badmads - Udgivet af Børnenes Trafikklub i 1989

Referencer 

Musik i 1988
Album fra Danmark
Motorikken

Motorikken er et kassettebånd fra 1990 den blev lavet i samarbejde med Forbrugerstyrelsen, og blev udgivet som led i kampagnen mod børns faldulykker.
Båndet indeholder en musikdel og en historiedel. Første del af båndet indeholder nummerne Boogaloo, Trolden Motorikken, Månesangen, Hoppesangen, Harrys Ferrari, og Den allersidste sang. Musikken bliver sunget og indspillet af Lone Kellermann og Schimidt'erne.

Anden del af båndet indeholder en historien om trolden motorik ken der tager på eventyr. Historien er indtalt af Lone Kellermann og handler om at motorikken og familien tager en tur til stranden, her møder de Holger havmåge som inviterer motorikken med på en lille flyvetur , tur går bl.a. hen over landet og videre ud for at besøge havmågen gammel ven havmågen Anker, under besøget forslår Anker, at Holger skal tage motorikken med ud og fange sild, det syndtes Holger havmågen lyder som en meget fornuftig ide , og de begiver sig af sted, de flyver derefter ud mod havet, hvor havmågen og motorikken skal ud og dykke efter sild. 

Efter at fisket forslår havmågen motorikken om de ikke skal tage i zoologiske have, da havmågen kender endnu en gammel ven derude, det syntes motorikken er en god ide, og de begiver sig derefter af sted. De flyver herefter hen over byen, og passere en fiskefilet fabrik og nogle af byens travle gader, derefter passere de tæt forbi nogle højhuse, hvor motorikken ser nogle børn der danser og har det skægt til nået musik,,Har du rørt dig i dag, har du rigtig hoppet rundt, har du rørt dig i dag, har du gjort nogle rigtig sundt,, derefter flyver de nu mod zoologiske have. Efter at have landet, møder de Svend havmågens gamle ven. 

Efter at have talt lidt sammen forslår Svend dem at de kan se på at søløverne får mad, men efter Holger havmågen havde kikket oppe på Rådhusuret, havde han set at kl. var blevet mange, og at de måtte se at komme tilbage til stranden igen. Derefter steg havmågen til vejrs igen, og ikke ret lang tid efter lande de på den lille solfylde stranden, hvor motorikken,s mor og far ventede på ham.

Kilder 

Motorik
Musik i 1990
Album fra Danmark
Børnekanalen (kassettebånd)

Børnekanalen er et kassettebånd der blev udgivet i 1992, båndet blevet sunget og indspillet af Søren Thorup og Pernille Aalund der var værter på Børnekanalen. På den første del af båndet er er der flere forskelige nummer som Tygge tyggegummi, Børnekanalen, Åh åh ketchup, Kær, ster, Grinesangen og Jordbæris. 

Anden del indeholder De andre siger, Fodboldfan, Fluen Tue, Pjerrot og Preben, Skumbad og Med tog til Månen.

Kilder 

Musik i 1992
Album fra Danmark
Mauldin High School

Mauldin High School er en high school i den amerikanske by Mauldin som blev grundlagt i 1927. Skolen har 2,113 studenter, og den nuværende skoleinspektør er Scott Rhymer. Mauldin High School er den største skole i Greenville County School District.

Sport 
Mauldins sportgruppe er kendt som "Mauldin Mavericks". Mauldins rival i sport er de Hillcrest High School Rams. Mauldins skole- og sportmaskot er et tamkvæg.

Bemærkelsesværdige alumner 
 Kevin Garnett
 Orlando Jones
 Scott Wingo

High schools i USA
Mauldin House

Mauldin House (Mauldin Hus på dansk) er et historisk hjem i Clarkesville, Georgia. Huset er en del af National Register of Historic Places.

Historie
Navnet "Mauldin House" kommer fra A.M. Mauldin og hans kone. A.M. Mauldin var husets første ejer, og var en hattemager, der ejede en butik i centralforretningskvarteret I Clarksville. Mauldin House var senere flyttet for at gøre området klar til en udvidelse af vejen. Huset var tilføjet til National Register of Historic Places den 18. august 1982. 
I dag står huset på 458 Jefferson Street og bruges som et velkomstcenter.

Galleri

Museer i USA
Georgia
Museer etableret i 1982
Greenville County School District

Greenville County School District (ofte forkortet som GCSD) er et skoledistrikt i Greenville County, South Carolina i USA. GCSD er det største skoledistrikt i South Carolina. GCSD indskriver mere end 71.000 studerende, og har 8.567 ansatte. Der er også 83 skoler i skoledistriktet.

Udvalgte skoler 
 Carolina Academy
 Eastside High School
 Greer High School
 Hillcrest High School
 J. L. Mann High School
 Mauldin High School
 Riverside High School
 Southside High School
 Travelers Rest High School

Uddannelsesinstitutioner i USA
BI-LO (USA)

BI-LO er en supermarkedskæde ejet af virskomheden Southeastern Grocers med hovedsæde i Jacksonville, Florida. Den 9. marts 2012 havde virksomheden 207 BI-LO supermarkeder. BI-LO supermarkederne ligger i South Carolina, North Carolina, Georgia, og Tennessee. BI-LOs hovedkvarter lå tidligere i Mauldin, South Carolina.

Historie 
BI-LO blev grundlagt af Frank L. Outlaw i 1961 under navnet "Wrenn & Outlaw". Navnet "BI-LO" blev valgt i 1963 efter en afstemning.

Referencer 

Detailvirksomheder fra USA
Virksomheder i Jacksonville
Ophørt i 2021
Southeastern Grocers

Southeastern Grocers (Sydøstlige Købmænd på dansk) er et supermarkedportfolio med hovedsæde i Jacksonville, Florida. Southeastern Grocers er moderselskabet til BI-LO, Harveys Supermarkets, og Winn-Dixie.

Virksomheder i Jacksonville
Fair Løsning 2020

Fair Løsning 2020 blev offentliggjort i maj 2011 og var en politisk plan fra  Socialdemokratiet og Socialistisk Folkeparti, der var en fremskrivning af den tidligere "Fair Løsning" fra efteråret 2010. Formålet med planen var at forsøge at lukke et hul på ca. 47 mia. kr. i statskassen, bl.a. ved en trepartsaftale som skulle medføre at alle danskere skulle arbejdere 12 minutter mere om dagen (eller 1 time mere om ugen). Blandt forfatterne til planen var bl.a. Bjarne Corydon og Thor Möger Pedersen. Planen kom som en reaktion på politiske modstandere, som anklagede S-SF for ikke at have en sammenhængende økonomisk plan for Danmark.

Planen skulle for det første skaffe ca. 24 mia. kr. ved forbedringer af det offentlige budget.
 En trepartsaftale, der indebar, at arbejdstiden gennemsnitligt bliver øget med en time om ugen eller 12 minutter om dagen. Det ville ifølge S og SF føre til ca. 15 mia. kr. ekstra i statskassen.
 S og SF ville skabe et højere uddannelsesniveau og sørge for, at de studerende kommer hurtigere igennem studierne, hvilket skulle føre til besparelser på ca. 4,8 mia. kr. i 2020 og på sigt ca. 7,3 mia. kr.
 Herudover ville de to partier samlet set spare ca. 1,7 mia. kr. ved andre konkrete spareforslag.

Derudover ville S og SF gennemføre ændringer, der er positive for budgettet i 2020, men som ikke har langsigtede økonomiske virkninger:
 Fremrykning af pensionsbeskatning vil give ca. 5,6 mia. kr.
 Udskydelse af ændringer i topskatten til efter 2020 vil give ca. 2 mia. kr.
 Lavere niveau for offentlige investeringer vil give ca. 1 mia. kr.

Endelig ville S-SF spare penge på elementer fra den daværende blå regerings genopretningspakke, som de to partier adopterede, samt ændre visse forhold omkring beskæftigelsen.

Kilder 

Danmarks politik
Socialdemokraterne
Socialistisk Folkeparti
Jean-François-Albert du Pouget de Nadaillac

Jean-François-Albert du Pouget, Marquis de Nadaillac (født 16. oktober 1818 i London, død 1. juli 1904 i Cloyes-sur-le-Loir) var en fransk oldgransker og politisk forfatter.
 
de Nadaillac har udgivet en række værdifulde skrifter om den forhistoriske tid: L'Ancienneté de l'homme (2. udgave 1870); Le Premier homme et les temps préhistoriques (2 bind, 1880); L'Amérique préhistorique (1882) med flere.

Kilder

Eksterne henvisninger 

 

Markiser fra Frankrig
Historikere fra Frankrig
Faglitterære forfattere fra Frankrig
Fransksprogede forfattere
Franskmænd i 1800-tallet
Franskmænd i 1900-tallet
Maximilian Dasio

Maximilian Dasio (født 28. februar 1865 i München, død 17. august 1954 i Oberammergau) var en tysk maler, grafiker og medaljør.

Dasio, der var elev af Diez, udførte en del, især religiøse, malerier; under indflydelse fra Klinger og andre udfoldede han en rig virksomhed som raderer og litograf (adskillige raderingssuiter: Persefone-, Tempi-, Musen- og andre cyklusser), men særligt ry vandt han ved sin medaljørkunst, der slutter sig til gammeltyske og italienske forbilleder. I modelering blev Flossmann hans lærer. Ved sin fantasirigdom og sikre tekniske forståelse blev han en af fornyerne af tysk medaljørkunst.

Kilder 

 

Malere fra Tyskland
Medaljører
Litografer
Raderere
Grafikere fra Tyskland
Tyskere i 1800-tallet
Tyskere i 1900-tallet
Personer fra München
James Fitzmaurice-Kelly

James Fitzmaurice-Kelly (født 20. juni 1858, død 30. november 1923 i London) var en engelsk litteraturhistoriker.

Kilder 

  
 

Personer fra Glasgow
Litteraturhistorikere fra England
Faglitterære forfattere fra England
Engelsksprogede forfattere
Briter i 1800-tallet
Briter i 1900-tallet
Peter Waage

Peter Waage (født 29. juni 1833 i Flekkefjord, død 13. januar 1900) var en norsk kemiker.

Han blev student i 1854 hvorefter han tog første del af medicinsk embedseksamen og fik i 1858 Kronprinsens Guldmedalje for en besvarelse af universitetets prisopgave om »at udvikle de surstofholdige Syreradikalers Kemi baade for uorganiske og organiske Legemer«.

I 1866 blev han professor i kemi ved Universitetet i Oslo.

Kilder 

 

Kemikere fra Norge
Wilhelm Heinrich Waagen

Wilhelm Heinrich Waagen (født 23. juni 1841 i München, død 24. marts 1900 i Wien) var en tysk geolog og palæontolog.

Kilder 

 

Geologer fra Tyskland
Palæontologer
Tyskere i 1800-tallet
Personer fra München
Gustav Friedrich Waagen

Gustav Friedrich Waagen (født 11. februar 1794 i Hamborg, død 15. juli 1868 i København under en rejse) var en tysk kunsthistoriker.

Kilder 

 

Kunsthistorikere fra Tyskland
Tyskere i 1800-tallet
Personer fra Hamborg
Jacob Mohn

Jacob Neumann Mohn (født 30. maj 1838 i Bergen, død 16. februar 1882) var en norsk statistiker og nationaløkonom. Han var bror til Henrik og Emanuel Mohn.

Efter nogen tids juridisk virksomhed i sin fødeby og et ophold i Paris, hvor han studerede samfundsøkonomi og sociale spørgsmål, blev Mohn 1864 ansat i Justitsdepartementet. Herfra søgte han 1867 tjenestefrihed og foretog 1868—69 en jordomsejling. Efter hjemkomsten fik han ansættelse i det statistiske centralbureau, hvis sekretær han var fra 1874 indtil sin død, dog således at han fra 1878 havde midlertidig fritagelse fra sine embedspligter for helt at ofre sig for det dengang planlagte store værk Norges Land og Folk, statistisk og topografisk beskrevet (1885 ff.), i hvis redaktion han skulle deltage. 1873—76 var han sekretær ogsaa i Det Kongelige Selskab for Norges Vel og desuden en årrække sekretær i Spareforeningernes Samlag og bestyrelsesmedlem i Den norske Haandverks- og Industriforening. I alle disse stillinger fik Mohn anledning til at lægge sine stærke, af udstrakte kundskaber støttede socialpolitiske interesser for dagen. Ved sine brochurer, Om Haandverker- og Arbejder-Foreninger med økonomiske Formaal (1865), om De norske Spare- eller Forbrugsforeninger (1871), og Meddelelser fra Spareforeningernes Samlag (1872) skabte han en udbredt bevægelse for kooperative sammenslutninger i Norge. Efter offentligt opdrag leverede han et Lovudkast med Motiver angaaende Børns og unge Menneskers Anvendelse til Arbejde udenfor Hjemmet (1878). I det statistiske centralbureau afsatte hans initiativ adskillige spor; han udarbejdede planen for den almindelige folketælling 1876. Hans afhandlinger i tidsskrifter afgiver værdifulde bidrag til belysning af Norges økonomiske udvikling.

Kilder 

 

Jurister fra Norge
Statistikere fra Norge
Faglitterære forfattere fra Norge
Dansksprogede forfattere fra Norge
Nordmænd i 1800-tallet
Personer fra Bergen
Uffe Haagerup

Uffe Valentin Haagerup (født 19. december 1949 i Kolding, død 5. juli 2015 i Faaborg) var en dansk matematiker.

Haagerup blev Cand.scient. fra Københavns Universitet i 1974. Han var ansat på Syddansk Universitet i Odense fra 1974 til 2010. Han blev professor i 1981. Fra 2010 til 2014 var han professor på Københavns Universitet og fra 2015 igen på Syddansk Universitet.

I 1989 blev Haagerup hædret med Ole Rømer-medaljen.

Uffe Haagerup døde i en drukneulykke den 5. Juli 2015.

Referencer

Henvisninger 
 Haagerups hjemmeside hos Københavns Universitet
 Universitetets meddelelse om Haagerups død

Professorer fra Københavns Universitet
Medlemmer af Det Norske Videnskaps-Akademi
Matematikere fra Danmark
Personer fra Kolding
Personer i Kraks Blå Bog (afdøde)
Hönökaka

En hönökaka er en form for flad, blød, lys brødkage, opkaldt efter Hönö i Göteborgs skärgård, og oprindelig bagt af folk i skærgården og omegn. Brødet bages i runde flade stykker men sælges normalt i halvrunde dele. Hönökaka produceres kommercielt af Pågen (tidigare Pååls bageri) og af Åkes Äkta Hönökaka, der har specialiseret sig i hönökakor.

Brødet er lokalt traditionel mad, der tidligere blev bagt af fiskerfamilier og bønder i området. Ligesom ved knækbrød hullede man brødene i midten for at kunne hænge dem op på stænger. Man gemte brødet længe, og ofte blev det først spist, når der var blevet tørt og hårdt. Hjemmebagt hönökaka plejer også at være mere fast i det, når de er friske, end de kommercielt fremstillede. Den hjemmebagte udgave er stadig meget populært lokalt som en form for delikatesse. Ved julemarkeder og lignende arrangementer sker det, at hjemmebagt hönökaka sælges i store mængder.

Brød
Mad fra Sverige
Kring Føroyar

Kring Føroyar (, ) er et årligt tilbagevendende cykelløb som køres hvert år i juli på Færøerne. Cykelløbet er for mænd og kvinder, for øvede og for unge og seniorer. Cykelløbet strækker sig over fire til fem dage, og strækningen for elitecyklister er på 400 til 500 km tilsammen. I 2015 er den samlede distance på 430 km og 5000 højdemeter for de øvede. Ruten er tilpasset, således at andre som ikke er på eliteniveau kan deltage, deres rute er på 230 km tilsammen og 2500 højdemeter. Den første udgave af "Kring Føroyar"-cykelløbet blev afholdt i 1996, men det var ikke et officielt løb. Kring Føroyar 1997 var det første officielle cykelløb og har været holdt en gang om året siden med undtagelse af 2013, hvor det blev aflyst.

Kring Føroyar har ændret sig siden starten i 1997, fra 2011 til 2013 blev cykelløbet ændret til 4 etaper over tre dage. I 2012 blev løbet afholdt fra 20. til 22. juli. Cykelløbets sidste dag ender altid i Færøernes hovedstad Tórshavn, hvor flere veje bliver lukket for biltrafik. I 2015 blev Kring Føroyar afholdt fra den 22. juli til den 26. juli.

Navnet har ændret sig gennem tiden på grund af skiftende sponsor. De første år var Statoil hovedsponsor, og cykelløbet kaldtes på færøsk Statoil Kring Føroyar. Da selskabet skiftede navn til Effo, skiftede løbet også navn til Effo Kring Føroyar. I 2014 kom en ny hovedsponsor på banen, en bilforhandler, som bl.a. forhandler Volvo-biler, og løbet har siden været kaldt Volvo Kring Føroyar.

Den færøske cykler Torkil Veyhe har vundet løbet seks gange, i 2009, 2010, 2012, 2014, 2015 og 2017.

Vindere

Referencer 

Cykelløb i Færøerne
Herman Møller

Martin Thomas Hermann Møller (født 13. januar 1850 i Hjerpsted, Tønder Amt, død 5. oktober 1923 i København) var en tysk-dansk sprogforsker, og professor i germansk filologi ved Københavns Universitet (1888 - 1921). Han er dels kendt for sin sammenligning mellem semitiske og indoeuropæiske sprog, som han mente var beslægtede, og dels for sit bidrag til laryngal-teorien i indoeuropæisk.

Efter at være blevet student fra Flensborg 1867, studerede han først i Kiel, derefter ved andre tyske universiteter historie, klassisk og germansk filologi. I 1875 tog han doktorgraden i Leipzig ved en afhandling Die Palatalreihe der indogermanischen Grundsprache im Germanischen. Efter fra 1878 at have virket som privatdocent i Kiel i sammenlignende sprogvidenskab og germanske sprog blev han 1883 normeret docent i tysk sprog og litteratur ved Københavns Universitet og var 1888—1921 professor i germansk filologi. Foruden en række tidsskriftartikler kan af hans altid skarpsindige og selvstændige arbejder nævnes Das altenglische Volksepos in der ursprünglichen strophischen Form (1883) og Zur altdeutschen Alliterationspoesie (1888). Særlig har han syslet med frisisk og i de senere år med betydningsfulde 
undersøgelser over slægtskabsforholdet mellem de indoeuropæiske og de semitiske sprog: Semitisch und Indogermanisch (1907), Indoeuropæisk og semitisk sammenlignende Glossarium (1909), Vergleichendes indogerm.-semitisches Wörterbuch (1911).

Kilder 

  
 

Filologer fra Danmark
Lingvister fra Danmark
Sprogvidenskabsfolk fra Danmark
Danskere i 1800-tallet
Danskere i 1900-tallet
Personer fra Sønderjylland
Professorer fra Københavns Universitet
Arlington (Kentucky)

Arlington er en by i Carlisle County, Kentucky. Arlington har en befolkning på 334 indbyggere.

Historie 
Arlington var grundlagt i 1876.

Population

Geografi 
Arlington har et areal på 1.0 km².

Byer i Kentucky